**Prevádzkový a ubytovací poriadok**

**Zariadenie sociálnych služieb – Nocľaháreň**

Štatutárny zástupca: Mgr. Michaela Havelková

riaditeľka n. o.

Podpis a pečiatka:

Vypracovaný v Skalici dňa: 15.02.2022

Účinnosť: 01.04.2022

**PREVÁDZKOVÝ A UBYTOVACÍ PORIADOK**

Použité skratky:

ZSS – Zariadenie sociálnych služieb

PSS – Prijímateľ sociálnej služby

**Čl. I.**

**Úvodné ustanovenia**

1. ZSS Nocľaháreň je zariadenie sociálnych služieb zriadené v zmysle zákona č. 448/2008 Z. z. o sociálnych službách a o zmene a doplnení zákona 445/1991 Zb. o živnostenskom podnikaní v znení neskorších predpisov, ktoré slúži na ubytovanie ľudí bez prístrešia na dobu určitú. V žiadnom prípade nie je možné prihlásiť sa v ZSS Nocľaháreň na trvalý ani prechodný pobyt. PSS v ZSS Nocľaháreň majú povolený vstup i pod vplyvom návykovej látky. Tento je však limitovaný s cieľom ochrany života a zdravia ostatných PSS a majetku ZSS Nocľaháreň vzhľadom na nekontrolovateľné prejavy správania sa a konania PSS pod vplyvom návykovej látky. Cieľom sociálnej služby je uľahčiť občanovi kontakt so sociálnym prostredím, prístup k sociálnym službám a tým podporiť jeho začlenenie do spoločnosti.

2. Predpokladom pre komfortné bývanie je dodržiavanie prevádzkového a ubytovacieho poriadku, občianskeho zákonníka, základných pravidiel spolunažívania a ďalších predpisov. Disciplína PSS v ZSS Nocľaháreň a zachovávanie poriadku je nutná na udržanie pozitívnych medziľudských vzťahov PSS a taktiež vzťahov medzi PSS a zamestnancami ZSS Nocľaháreň.

**Čl. II.**

**Popis Zariadenia sociálnych služieb Nocľaháreň**

ZSS Nocľaháreň je jednopodlažná budova, ktorú tvorí predsieň, kuchynka, šatník, lôžková miestnosť, hygienické zariadenie – WC, sprchovací kút, chodba s úložným priestorom. Celková kapacita zariadenia je: 10 PSS – mužov. Vstup do ZSS Nocľaháreň je cez bránu pri vchode do ZSS Útulok Cesta a následne samostatný vchod do ZSS Nocľaháreň. Okolie budovy je oplotené.

**Čl. III**

**Druh a spôsob poskytovania sociálnych služieb**

Druh sociálnych služieb

V ZSS Nocľaháreň sa poskytujú služby v zmysle § 25 a § 60 zákona č. 448/2008 Z. z. o sociálnych službách v nasledovnom znení:

1. V nocľahárni sa fyzickej osobe v nepriaznivej sociálnej situácii podľa § 2 ods. 2 písm. a) a i), ktorá nemá zabezpečené ubytovanie alebo nemôže doterajšie bývanie užívať,
2. poskytuje
3. Ubytovanie prostredníctvom prístrešia na účel prenocovania
4. Sociálne poradenstvo,
5. Nevyhnutné ošatenie a obuv,
6. utvárajú podmienky na
7. Príprava stravy, výdaj stravy alebo výdaj potravín
8. Vykonávanie nevyhnutnej základnej osobnej hygieny
9. V stredisku osobnej hygieny sa utvárajú podmienky na vykonávanie nevyhnutnej základnej osobnej hygieny fyzickej osobe, ktorá
10. nemá zabezpečené nevyhnutné podmienky na uspokojovanie základných životných potrieb,
11. má ťažké zdravotné postihnutie alebo nepriaznivý zdravotný stav, alebo
12. dovŕšila dôchodkový vek.

Spôsob poskytovania sociálnych služieb

Ubytovanie v ZSS Nocľaháreň sa poskytuje na základe písomnej žiadosti o poskytnutie sociálnej služby žiadateľa, ktorú žiadateľ predloží zamestnancovi ZSS Nocľaháreň.

Povinné prílohy žiadosti sú:

* potvrdenie od zamestnávateľa (ak je žiadateľ zamestnaný)
* potvrdenie z Úradu práce, soc. vecí a rodiny o poberaní dávky v hmotnej núdzi a príspevkov k dávke, príp. o poberaní prídavku na dieťa (ak je poberateľ dávky v hmotnej núdzi a príspevkov k dávke a prídavku na dieťa)
* potvrdenie o poberaní rodičovského príspevku
* potvrdenie o dôchodku (ak je poberateľ dôchodku)

Po spracovaní vstupných údajov a povinných príloh k žiadosti vydá zamestnanec ZSS stanovisko k žiadosti o poskytnutie sociálnej služby.

Dĺžka pobytu v ZSS a podmienky ukončenia pobytu v ZSS sú upravené v Zmluve o poskytnutí sociálnej služby.

Zamestnanec ZSS na základe Zmluvy o poskytnutí sociálnej služby:

1. oboznámi PSS so všetkými predpismi ZSS Nocľaháreň (prevádzkový a ubytovací poriadok, cenník sociálnej služby, interné smernice a dokumenty ZSS Nocľaháreň), o čom vyhotoví písomný záznam,
2. vystaví PSS potvrdenie o úhrade za sociálnu službu (pred poskytnutím služby),
3. pridelí PSS posteľ, prislúchajúci nočný stolík a skrinku,
4. oboznámi PSS s obsluhou domácich spotrebičov, ktoré bude v ZSS používať,
5. v prípade požiadania odovzdá PSS základné hygienické potreby – uterák, toaletný papier, mydlo, zubná pasta, zubná kefka, šampón.

Bezodkladné ubytovanie bez predloženia žiadosti a potrebných príloh sa môže uskutočniť v prípade ohrozenia života a zdravia PSS. PSS je v tomto prípade povinný bezodkladne v ďalší nasledujúci deň predložiť žiadosť spolu s prílohami zamestnancovi ZSS.

**Čl. IV**

**Prevádzková doba Zariadenia sociálnych služieb Nocľaháreň**

17:00 hod. odomknutie ZSS Nocľaháreň

17:00 hod. - 19.00 hod. príchod PSS do 0,00 promile (ďalej len ‰)

19:00 hod. - 21:30 hod. príchod PSS do 0,50 ‰, hygiena PSS

22:00 hod. - 06:00 hod. nočný pokoj

06:00 hod. - 09:00 hod. hygiena PSS, odchod PSS zo ZSS Nocľaháreň

09:00 hod. - 10:30 hod. upratovanie zariadenia

**Čl. V**

**Povinnosti prijímateľa sociálnych služieb v Zariadení sociálnych služieb Nocľaháreň**

1. PSS je povinný:
2. pri vstupe do ZSS Nocľaháreň nahlásiť sa u zamestnanca ZSS Nocľaháreň a podrobiť sa orientačnej dychovej skúške na alkohol, ktorú vykoná poverený pracovník ZSS Nocľaháreň. Tolerancia alkoholu je maximálne 0,50‰,
3. pri odchode do ZSS Nocľaháreň sa nahlásiť zamestnancovi ZSS,
4. zodpovedne užívať priestor, podieľať sa na udržiavaní čistoty v priestoroch ZSS Nocľaháreň a v jeho bezprostrednej blízkosti,
5. chrániť majetok ZSS Nocľaháreň pred poškodením, zničením a pred stratou inventáru,
6. dodržiavať základné zásady hygieny, dodržiavať opatrenia proti infekčným ochoreniam a starať sa o čistotu svojej osobnej bielizne a šatstva,
7. dodržiavať dobré mravy a spolunažívanie,
8. uhrádzať platbu v dohodnutej sume a v stanovenom termíne,
9. zdržiavať sa v priestore, ktorý mu bol pre poskytovanie sociálnej služby vyhradený,
10. spolupracovať s inštitúciami ako sú ÚPSVR, MsÚ, zdravotnícke zariadenia, polícia a pod., ak je potrebné riešenie sociálnej, finančnej alebo bytovej situácie,
11. hlásiť zamestnancovi ZSS všetky zmeny, najmä svojej sociálnej, finančnej situácie, zdravotného stavu a pod. ihneď,
12. umožniť zamestnancovi ZSS Nocľaháreň vykonávať kontrolu pridelenej postele, prislúchajúceho nočného stolíka a skrinky (kontrolu vykonávajú vždy dvaja zamestnanci poverení riaditeľom ZSS Nocľaháreň). Zamestnanec ZSS Nocľaháreň má právo v ZSS Nocľaháreň nahliadnuť do postele, pridelenej skrinky a stolíka PSS aj bez súhlasu PSS, ktorému sú pridelené, ak vec neznesie odklad a nahliadnutie je nevyhnutné na ochranu života, zdravia alebo majetku PSS, na ochranu práv a slobôd iných PSS, zamestnancov alebo ochranu majetku ZSS Nocľaháreň,
13. podieľať sa na prácach súvisiacich s prevádzkou ZSS Nocľaháreň, úpravou okolia,
14. prípadné vzniknuté poruchy v ZSS Nocľaháreň hlásiť ihneď zamestnancovi ZSS Nocľaháreň,
15. dodržiavať právne predpisy a ostatné predpisy na zaistenie prevencie ochrany pred požiarmi a bezpečnosti a ochrany zdravia pri práci.
16. V ZSS Nocľaháreň je zakázané:
17. Zdržiavanie sa cudzím osobám v priestoroch ZSS Nocľaháreň.
18. Prenocovanie cudzím osobám v ZSS Nocľaháreň.
19. Vynášanie inventáru z objektu.
20. Požívať a nosiť do priestoru ZSS Nocľaháreň alkoholické nápoje a iné omamné látky, zbrane a výbušniny.
21. Fajčiť v priestoroch ZSS Nocľaháreň.
22. Rušiť nočný pokoj od 22:00 – 06:00 hod.
23. Manipulovať s otvoreným ohňom,
24. Vstupovať do ZSS Nocľaháreň so strelnými a útočnými zbraňami.
25. Vykonávať manipulácie na rozvodových sieťach.
26. Prinášať a chovať zvieratá.
27. Arogantné správanie, slovné a fyzické napádanie PSS a zamestnancov ZSS Nocľaháreň

Zakázané činnosti v čl. V, v bode 2 sú z dôvodu udržania bezpečnosti, ochrany zdravia a života PSS a zamestnancov ZSS Nocľaháreň a udržania bezpečného chodu ZSS Nocľaháreň.

1. Za porušenie ustanovení Prevádzkového a ubytovacieho poriadku a povinností uvedených v Zmluve o poskytnutí sociálnej služby môže byť navrhnuté okamžité ukončenie poskytovania sociálnej služby.
2. PSS je zodpovedný za škodu, ktorú spôsobil na majetku ZSS Nocľaháreň. V prípade dokázateľného vzniku škody, t. j. úmyselnej i nedbalostnej, PSS je povinný škodu uhradiť na účet neziskovej organizácie v stanovenom termíne
3. Po odchode zo ZSS Nocľaháreň sú PSS povinní zanechať upravenú posteľ a jej okolie. Ďalej sú povinní vypnúť elektrospotrebiče a pozatvárať okná. Kľúč od ZSS Nocľaháreň odovzdáva posledný odchádzajúci PSS poverenému zamestnancovi ZSS Nocľaháreň.
4. Po ukončení pobytu v ZSS Nocľaháreň je PSS povinný:
5. Upratať posteľ a posteľnú bielizeň odovzdať poverenému zamestnancovi ZSS Nocľaháreň.
6. Vypratať si osobné veci.

Nevypratané veci nemá ZSS Nocľaháreň povinnosť skladovať. Ak si ich PSS pri odchode nevyprace, po 5 dňoch budú zlikvidované do komunálneho odpadu.

**Čl. VI**

**Osobitné ustanovenia**

1. Každý PSS a zamestnanec ZSS Nocľaháreň musí dodržiavať zásady bezpečnosti a ochrany zdravia pri práci, ochrany pred požiarmi a životného prostredia, o ktorých je pri nástupe do ZSS Nocľaháreň oboznámený.

2. Lekárnička prvej pomoci je umiestnená na recepcii ZSS Útulok Cesta.

3. Posteľná bielizeň sa vymieňa podľa potreby, najmenej však raz za 14 dní, a vždy pri zmene PSS. Poškodená a opotrebovaná posteľná bielizeň bude vyradená z používania.

4. Všetky priestory ubytovacieho zariadenia sú denne upratované, zariadenia na osobnú hygienu denne umývané a dezinfikované. Rohož pod sprchou je 1 x do týždňa vydrhnutá kefou a dezinfikovaná. 1 x za štvrťrok sa vykonáva umývanie okien, dverí, svietidiel, vykurovacích telies, vyprášenie matracov a prikrývok.

5. V prípade výskytu živočíšnych škodcov sa ich zničenie vykoná prostredníctvom právnickej osoby, ktorá má na túto činnosť oprávnenie.

6. Na vyhradenom mieste je umiestnený kontajner na TKO, do ktorého je denne vynášaný odpad z odpadových nádob ZSS Nocľaháreň. Odpadové nádoby sú 1 x do týždňa dezinfikované.

**Čl. VII**

**Záverečné ustanovenia**

1. Zrušuje sa Prevádzkový a ubytovací poriadok zo dňa 01. januára 2015.

2. Účinnosť nadobúda 01. apríla 2022.